
VILJANDI LINNAVOLIKOGU

OTSUS

28. mai 2026  nr

Kaalu 2 / Vaksali 4 hoonestusõiguse lepingu
muutmine

30.04.2009 on Viljandi linn ja Tennisekeskus OÜ vahel sõlmitud hoonestusõiguse seadmise lepingu ja asjaõiguslepingu Vaksali tn 4, Viljandi (registriosa nr 2980639, katastritunnus 89715:002:0007) kinnistu hoonestamiseks. Seejärel on hoonestusõiguse lepingut on muudetud 08.08.2016, 21.01.2025 ja 08.09.2025.

Sõlmitud hoonestuslepingu punkti 5.6 ja hoonestusõiguse muutmise lepingu punkti 4.1.6. kohaselt on Hoonestaja kohustatud kasutama ehitisi vastavalt nende ehitisregistris registreeritud kasutusotstarbele ning täitma tehnovõrkude ja -rajatiste valdajate või omanike poolt antud tehnilisi tingimusi ehitiste ehitamise ning kasutamise kohta. EHR-is on ehitise kasutusotstarbe kood 12651 (Spordihall, võimla), mis kattub Hoonestaja planeeritud põhitegevusega ehitises.

21.01.2025 hoonestusõiguse muutmise lepingu punktiga 4.1.6. täiendati hoonestusõiguse seadmise lepingut järgnevalt:

4.1.6. Täiendada hoonestusõiguse seadmise lepingut punktidega 5.6. ja 5.7. järgmises redaktsioonis:
5.6. Hoonestaja on kohustatud kasutama ehitisi vastavalt nende ehitisregistris registreeritud kasutusotstarbele ning täitma tehnovõrkude ja -rajatiste valdajate või omanike poolt antud tehnilisi tingimusi ehitiste ehitamise ning kasutamise kohta.
5.7. Hoonestaja on kohustatud tegema Viljandi Linnavalitsusele tennisehalli laienduse ehitusprojekti eskiisi tutvustuse Viljandi Linnavalitsuse istungil ning saama eskiisile arhitektuuriameti ja Viljandi Linnavalitsuse kooskõlastuse.

Hoonestaja esitas taotluse, mille kohaselt palub Viljandi linna nõusolekut muutmaks hoonestusõiguse lepingu punkti 5.6 ja sätestada, et hoonestaja võib kuni 5% ulatuses hoonestuse suletud netopinnast kasutada ehitist lisaks EHR-is registreeritud kasutusotstarbele ka muudel ärilistel eesmärkidel, mis ei ole vastuolus ehitise põhilise kasutusotstarbega ja võimaldaks hoonestajal majanduslikult ehitise ülalpidamisega toime tulla.
Muuhulgas seoses võimaliku sihtotstarbe osalise muutmisega on Tennisekeskus OÜ valmis pakkuma Viljandi linna üldhariduskoolidele oma Viljandi linna territooriumil asuvates spordibaasides kokkulepitud mahus tasuta vakantsete tennise- ja padeliväljakute kasutust koos vajalike mänguvahenditega koolitundide läbiviimiseks kevadperioodil (aprill-mai) ja sügisperioodil (september-oktoober) argipäeviti ajavahemikus 8.00-15.00 kogumahus kuni 100 astronoomilist tundi, millest 50 tundi kevadperioodil ja 50 tundi sügisperioodil.

Asjaõigusseaduse § 641, § 241 lg-te 1 ja 5, § 242 lg 2, § 2441, § 244´2 lg 1, §-de 247-2551 ja Viljandi linnavara valitsemise korra § 8 lõigete 1 ja 2, lõike 4 punkti 3, lõike 5, lõike 7 punkti 3, § 14 lõike 3 punkti 7, § 19 lõike 1, § 20, § 23 ja § 25  alusel ja võttes arvesse Tennisekeskus OÜ juhatuse liikme Mark Orava poolt Viljandi Linnavalitsusele Viljandi Linnavolikogu

o t s u s t a b:

1. Muuta Viljandi linnale kuuluvale hoonestatud kinnistule Kaalu tn 2 // Vaksali tn 4 (kinnistusregistriosa nr 2980639, katastritunnus 89701:001:0766, pindala 9029 m², sihtotstarve ühiskondlike ehitiste maa 100%) Tennisekeskus OÜ (registrikood 11540030) kasuks seatud hoonestusõiguse lepingu punkti 5.6 lubades kuni 5% ulatuses hoonestuse suletud netopinnast kasutada muul ärilisel otstarbel (büroo-, teenindus- ja üüripind), tingimusel et see ei ole vastuolus spordi alusväärtustega.

2. Lisada Viljandi linnale kuuluvale hoonestatud kinnistule Kaalu tn 2 // Vaksali tn 4 (kinnistusregistriosa nr 2980639, katastritunnus 89701:001:0766, pindala 9029 m², sihtotstarve ühiskondlike ehitiste maa 100%) Tennisekeskus OÜ (registrikood 11540030) kasuks seatud hoonestusõiguse lepingusse punkt, mille kohaselt kohustub Tennisekeskus OÜ võimaldama Viljandi linna üldhariduskoolidel kasutada Viljandi linna territooriumil asuvates talle kuuluvates spordibaasides tennise- ja padeliväljakuid koos vajalike mänguvahenditega koolitundide läbiviimiseks kevadperioodil (aprill-mai) ja sügisperioodil (september-oktoober) argipäeviti ajavahemikus 8.00-15.00 kogumahus kuni 100 astronoomilist tundi, millest 50 tundi kevadperioodil ja 50 tundi sügisperioodil. Konkreetsed kasutusajad lepitakse kokku koolide ja Tennisekeskus OÜ vahel.

3. Anda Viljandi Linnavalitsuse õigusteenistusele luba hoonestusõiguse muutmise lepingu ettevalmistamiseks ja sõlmimiseks.

4. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1)	vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2)	kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

5. Otsus jõustub teatavakstegemisest.


(allkirjastatud digitaalselt)
Helir-Valdor Seeder
linnavolikogu esimees

Seletuskiri
Kaalu 2 / Vaksali 4 hoonestusõiguse lepingu muutmine


Eelnõu eesmärk on Kaalu 2/ Vaksali 4 kinnistut puudutava hoonestusõiguse seadmise lepingu muutmist selliselt, et hoonestajal oleks õigus kasutada kuni 5% hoone suletud netopinnast kõrvalkasutusena muul ärilisel otstarbel (büroo-, teenindus- või üüripinnana), tingimusel et tegevus ei ole vastuolus spordi alusväärtustega.

Tennisekeskus OÜ esitas 16.04.2026 taotluse nr 4-6/26/1416 hoonestusõiguse lepingu muutmiseks (Lisa 1).

Algne tasuta hoonestusõigus seati eesmärgiga soodustada sporditaristu rajamist ning toetada avalikku huvi teenivat tegevust. Kuivõrd hoonestaja soovib nüüd osa pindadest suunata ärilisele tegevusele (büroopinnad), mis teenib hoonestajale majanduslikku tulu, on põhjendatud üle vaadata senine tasuta kasutamise põhimõte. Mitterahalise kompensatsioonina kaaluda lahendust, kus hoonestusõiguse tasu asemel pakub arendaja kohalikule kogukonnale täiendavaid hüvesid.

Seoses võimaliku sihtotstarbe osalise muutmisega on Tennisekeskus OÜ valmis pakkuma Viljandi linna üldhariduskoolidele oma Viljandi linna territooriumil asuvates spordibaasides kokkulepitud mahus tasuta vakantsete tennise- ja padeliväljakute kasutust koos vajalike mänguvahenditega koolitundide läbiviimiseks kevadperioodil (aprill-mai) ja sügisperioodil (september-oktoober) argipäeviti ajavahemikus 8.00-15.00 kogumahus kuni 100 astronoomilist tundi, millest 50 tundi kevadperioodil ja 50 tundi sügisperioodil (Lisa 2).


(allkirjastatud digitaalselt)

